Downloaded from YTS.MX
Official YIFY movies site: YTS.MX
DELTA OKAVANGO, BOTSWANA
Harimau bintang pemangsa yang paling hebat.
Kemahiran menyoroknya...
kemahiran mendakinya, kemahiran memburunya...
cukup licik.
Cukup bijak.
Saya hidup bersama banyak harimau bintang dan merakamnya selama ini,
dan setiap satunya ada personaliti yang unik.
Kali pertama saya jumpa Mochima,
ia melompat dengan mudah ke atas dahan setinggi 10 atau 12 meter
dan meletakkan dirinya
dengan sangat hati-hati.
Saya tak tahu apa ia sedang buat.
Kemudian sesuatu yang luar biasa berlaku.
Saya tak pernah lihat harimau bintang
ambil risiko sebegitu untuk mendapatkan mangsa.
Namun, tidak lama kemudian, ia mendedahkan sebabnya.
Setelah melihat sarang itu dan anak-anak kecil ini,
saya mula faham betapa lemahnya ia.
Dua tahun pertama sangat berbahaya.
Ia sebab kurang separuh harimau bintang berjaya mencapai usia kematangan.
Saya tak tahu ke mana cerita ini akan dibawa.
Namun, saya tahu, dengan mengikuti keluarga ini,
saya dapat memaparkan dunia harimau bintang
yang tiada siapa pernah lihat.
Merakam anak harimau bintang sentiasa mencabar
kerana ibu yang baik akan menyembunyikan anak-anaknya sepenuhnya
dan tidak diketahui dunia.
Apabila anak-anak itu makin tua,
ia agak peka dengan dunia,
tapi ia takkan melepasi sempadan sarang.
Hanya selepas tiga bulan,
anak-anak itu mula meneroka di luar sarang.
Inilah masanya watak sebenarnya didedahkan.
Ini masa yang sesuai untuk menamakannya.
Kutjira bermaksud "yang pemalu".
Kutjira imej ibunya.
"YANG BERANI"
Bukan hanya kerana rupa, tapi personaliti.
Anda boleh lihat ia memerhati dan memikirkan dunia di sekelilingnya.
Ada kebijaksanaan sebenar di sebalik matanya.
Saya gelar anak jantannya, Dakunga, yang bermaksud "yang memahukan kuasa".
Ia sangat berbeza daripada kembarnya.
Ia lebih angkuh.
Lebih cemerkap.
Jika anda mahu hidup di hutan, anda tak boleh bertindak membabi-buta.
Ia tempat yang berbahaya untuk membesar.
Merakam harimau bintang memerlukan dedikasi dan semangat yang tinggi.
Saya tahu jika saya mahu hidup bersama keluarga ini,
saya tak boleh lakukannya sendiri.
Saya perlu tubuhkan pasukan yang sangat bersemangat
dan bersedia untuk menghabiskan beberapa tahun hidup mereka
mengikuti harimau-harimau bintang ini.
Saya membesar di bandar,
dan semasa datang ke sini, saya tak tahu cara hidup di hutan.
Ibu saya tak gembira.
Dia fikir salah satu haiwan liar, pemangsa, akan bunuh saya.
Saya tak sangka saya akan berada di sini.
Saya tak begitu berpengalaman merakam dan hidup di hutan.
Jadi saya diberi cabaran dan saya perlu buktikan diri.
Ya, Mochima sembunyikan anak-anaknya di Pusat Harimau Bintang
dan ia menuju ke timur ke Garisan Pokok Cerpelai.
Nampaknya ia sedang memburu.
Anda boleh lihat tumpuannya.
Ada satu benda dalam fikirannya.
Ia ingin mendapatkan makanan.
Sebab, jika ia gagal,
anak-anaknya mungkin perlu berlapar selama tiga hari,
yang mula menjadi bahaya.
Setiap gerakan yang ia buat dirancang
dan kita boleh lihat proses pemikirannya.
Ketika pemburuan berlaku,
kepintaran itu digabungkan dengan kebolehan untuk bersembunyi.
Itulah yang mentakrifkan harimau bintang.
Harimau bintang boleh menghendap mangsa sedekat-dekatnya
dan mangsanya masih tak sedar apa-apa.
Saya pernah lihat Mochima menghendap mangsa dalam beberapa kaki
dan menghabiskan masa sehingga sejam dalam posisi itu sebelum menerkam.
Pemburu berpengalaman mungkin akan melemaskan mangsanya
dengan menggigit mulut dan hidungnya
untuk mengelakkan bunyi bising yang mungkin menyedarkan pemangsa lain.
Lebih senyap seekor harimau bintang, lebih besar kejayaannya.
Harimau bintang boleh tarik bangkai
ke atas pokok untuk jauhkannya daripada pebangkai,
tapi ibu dengan anak-anak yang masih muda
selalunya akan sembunyikannya di atas tanah.
Apabila Mochima memanggil anak-anaknya,
Kutjira biasanya segera membalas.
Namun, tiada tanda-tanda Dakunga.
Ia jelas sekali bermain jauh dari tempat yang sepatutnya.
Melepasi sempadan dalam persekitaran ini boleh membawa maut.
Mochima terpaksa memanggil beberapa kali sebelum mendapat jawapan.
Ia tidak peduli pun.
Ia rasa ia sudah berkuasa.
Bangkai itu memberi peluang kepada anak-anak untuk belajar.
Ada satu upacara lucu yang berlaku,
di mana ia mengenang semula pemburuan itu dalam kepalanya.
Hal ini penting kerana ia mencetuskan nafsunya
dan ia langkah penting untuk menjadi pemburu berdikari.
Memandangkan anak-anak itu sudah cukup makan dan gembira,
Mochima perlu pergi dan kekalkan kawasannya
yang berkeluasan kira-kira 20 kilometer persegi.
Untuk melakukannya, ia perlu meronda sempadannya,
menandakan baunya semasa berjalan.
Apabila anda ekori dia, ia satu cabaran besar.
Ia boleh berjalan selama tujuh atau lapan jam.
Badan anda dalam keadaan tertekan untuk terus mengikutinya.
Ketika itu, kadangkala kami lupa makan
sebab kami tak nak kehilangannya.
Penandaan bau ini membolehkan harimau bintang betina lain tahu
bahawa ini ialah tanahnya dan ia perlu menjauhkan diri.
Namun, hal ini tak menghalang jantan nomad untuk masuk ke kawasannya.
Pembunuh terbesar anak harimau bintang ialah harimau bintang lain.
Jantan nomad ini mengancam Kutjira dan Dakunga.
Ia akan bunuh anak-anak itu dengan sengaja
untuk mengembalikan si betina dalam keadaan estrus
supaya ia boleh mengawan dengannya.
Satu-satunya perkara yang boleh menghalangnya...
ialah Mokhanyo...
"YANG BESAR"
...harimau bintang jantan dominan di kawasan itu dan ayah anak-anak itu.
Sebaik saja Mokhanyo hidu bau penceroboh itu,
ia serta-merta menjejakinya.
Tak lama kemudian,
Mokhanyo berjaya mengejar si jantan yang agak pucat itu.
Kami ada situasi
di mana dua ekor jantan ini menilai satu sama lain.
Keadaan semakin tegang.
Akhirnya, dua jantan ini terpaksa berlawan.
Ia berlaku di kawasan semak yang tebal dan tak kelihatan.
Risikonya tinggi.
Ini pertarungan yang akan menentukan
sama ada Kutjira dan Dakunga hidup atau mati.
Penceroboh muda itu muncul dahulu.
Namun, tiada tanda Mokhanyo.
Ketidakpastian itu dahsyat.
Akhirnya ia muncul, cedera teruk.
Namun, disebabkan jantan nomad itu mula pergi,
jelas sekali ia juaranya.
Kami semua tarik nafas lega apabila tahu keluarga Mochima selamat
dan kami boleh teruskan kisahnya.
Ada hari dan minggu
di mana kami tak berinteraksi dengan sesiapa pun.
Maka, penting untuk rasa selesa dengan ruang minda sendiri.
Saya seorang introvert
dan saya rasa berada di tempat yang aman dan sunyi ini
sesuai dengan perwatakan saya.
Sewaktu tidur di luar pada waktu malam, anda perlu hati-hati.
Selalu ada peluang ular, kala jengking dan singa melintas.
Namun, anda juga berada di bawah himpunan bintang,
yang orang sekarang jarang dapat merasainya.
ENAM BULAN KEMUDIAN...
Apabila anda bangun, anda menyelami persekitaran itu.
Apabila anda lihat sekeliling,
anda bukan hanya mencari harimau bintang, katakan di atas pokok atau berjalan.
Anda juga mencari haiwan lain di kawasan ini
untuk lihat jika ia tenang atau berjaga-jaga.
Hal itu akan memberikan anda petanda
jika ada harimau bintang berdekatan atau tak.
Kawan-kawan, ada jejak harimau bintang betina di jalan bersambung
menuju ke Hutan Tenggiling.
Nampak baharu. Saya akan ikutinya.
Anda perlu jadi harimau bintang, berfikir dan bertindak sepertinya.
Itulah kunci untuk mencarinya.
Hal itu datang dengan masa dan usaha setiap hari.
Ya, saya berjaya tentukan lokasi Mochima.
Ia bersama Kutjira dan ia menuju ke Lintasan Manggis.
Apabila anak harimau bintang mencapai umur setahun,
naluri memburunya mula lahir.
Pada tahap ini, Mochima bawa Kutjira memburu beberapa kali
supaya ia boleh lihat dan belajar.
Pernah sekali Kutjira tengok mak memburu.
Mak pula dalam mod menghendap.
Sukar ditangkap, tak mahu dilihat.
Kemudian, tiba-tiba, Kutjira datang
sebab ia nak berpelukan dengan ibunya.
Anda perlu beri perhatian kepada anak-anak,
tapi bukan semasa bekerja.
Niat Kutjira baik,
tapi ia belum ada kemahiran dan pengalaman.
Namun, setidaknya ia sanggup belajar.
Dakunga berbeza daripada kembarnya.
Ia tak fokus untuk belajar daripada sesiapa.
Ia ada misi sendiri.
Ia selalu timbulkan masalah.
Antara dua anak Mochima,
selalu ada kebimbangan yang Dakunga mungkin akan mati.
Ada satu tempoh tertentu apabila ia pergi selama beberapa hari.
Ia luar biasa. Kami tak jumpa ia. Kami tak tahu ia di mana.
Sangat mudah untuk harimau bintang pada tahap hidupnya itu
untuk dibunuh oleh pemangsa.
Ya, saya di Garisan Pokok Baldu sekarang dan tiada tanda Dakunga.
Ada keluarga cheetah berdekatan. Mungkin saya akan luangkan masa dengannya.
Seekor ibu dengan dua anak jantan yang belum cukup dewasa.
Ia berjaya bunuh seekor impala.
Saya nampak ia makan sedikit.
Kemudian, siapa saya nampak?
Dakunga.
Arahnya ialah bangkai impala dengan keluarga cheetah itu.
Ia semakin hampir.
Ia akan cuba merampas impala ini,
sebagai anak kecil, daripada tiga ekor cheetah besar.
Perkara ini benar-benar menggambarkan personaliti Dakunga.
Saya tak pernah dengar harimau bintang dikejar oleh cheetah.
Saya tak pernah dengar harimau bintang panjat pokok palma.
Kami duduk dan lihat harimau bintang ini selama berjam-jam dan berhari-hari
tanpa buat apa-apa.
Tapi pada satu hari itu, anda perlu pastikan mata anda tajam.
Dakunga pasti fikir ia bernasib baik
apabila ia terhidu bau satu lagi bangkai.
Jadi ia ikut baunya, tapi ia dapat tahu
bahawa bangkai itu milik Mokhanyo, ayahnya.
Anda tak boleh rampas mangsa jantan dominan.
Namun, Dakunga dikuasai perutnya.
Tak kisahlah itu ayahnya.
Ia bermain dengan api.
Setiap kali Dakunga gagal,
saya ingat ia akan sedar dan putus asa.
Namun, ia tak rasa bahaya dan ia terus berkeras.
Keberaniannya berbaloi.
Saya tak sangka situasi ini akan berakhir begini
dan saya tak pasti kenapa Mokhanyo mengalah.
Mungkin ada pengakuan daripada ayahnya, yang sangat mengagumkan.
Ia bukti sebenar perwatakan Dakunga.
Detik seperti ini benar-benar menunjukkan sisi berbeza harimau bintang
yang kita tak pernah lihat.
Pada penghujung hari, keluarga itu bersatu semula.
Keakraban pada saat itu sangat hebat.
Ia sangat seronok, kerap melompat.
Dalam kes Dakunga, ia main-main.
Saat-saat gembira itu semakin berkurangan.
Ia pasti menghampiri masa di mana ia akan jadi lebih berdikari...
yang tak dapat dielakkan sebagai harimau bintang.
Noah?
Ya, Greg, cakap.
Sunyi di sini. Saya tak jumpa sebarang tanda,
jadi saya nak pergi ke kem untuk segarkan diri.
Baiklah, Greg. Di sini juga sangat sunyi, jadi saya akan jumpa awak nanti.
Jumpa di kem.
Duduk di dalam kereta selama hampir seminggu tanpa bergerak
tak ideal.
Masuk ke kem, bersukan,
bercukur,
menjaga diri sendiri juga penting.
Kru ini sudah jadi macam keluarga besar.
Tanpa tahap dinamik pasukan sebegitu,
seluruh operasi ini takkan berjaya.
Ramai antara kami ingin kembali ke kem.
Anda rasa seperti anda terlepas semua aksi di dalam hutan.
Jadi anda buat sebanyak yang boleh di kem
tapi cuba sebaiknya untuk kembali ke hutan.
ENAM BULAN KEMUDIAN...
Apabila cuaca di Okavango paling panas, angin bertiup merentasi daratan
dan ribut petir mula melanda.
Namun, apabila ia berlaku, ia turun mencurah-curah.
Semuanya bagaikan meraikan kedatangannya.
Ia mengurangkan kepanasan tanpa henti dan menjanjikan masa yang lebih mudah...
apabila kehidupan dilahirkan dalam persekitaran itu.
Hampir semuanya lahir pada musim ini.
Tiada masa yang lebih sesuai untuk anak harimau bintang berusia 18 bulan...
membiasakan diri dengan mangsanya pada masa depan.
Saya menjejaki Kutjira.
Kami berada berhampiran Garisan Pokok Cerpelai sekarang.
Ia mahu berehat.
Ia berada dalam semak selama beberapa jam
dan ketika itulah sekumpulan besar babun mula masuk ke kawasan itu.
Kutjira mungkin fikir, "Mungkin aku boleh tangkap yang kecil."
Ia bersembunyi terlalu lama dalam semak itu.
Ia dikelilingi babun jantan besar
yang mempunyai gigi besar dan menggerunkan yang boleh menyebabkan kecederaan.
Ia ada masalah besar.
Saya rasa ia tak pernah lari sepantas ini seumur hidupnya.
Namun, ia sedar keadaan boleh berubah dengan sangat cepat di sini.
Kami luangkan lebih banyak masa dengan harimau bintang
sepanjang tempoh projek ini
berbanding dengan makhluk lain di planet ini.
Hebatnya dapat menyertai keluarga yang sukar ditangkap dan berahsia ini,
memahami rahsianya yang paling gelap.
Kami sangat rapat dari segi emosi dengan kucing-kucing ini
kerana setiap minggu dan hari, kami bersamanya.
Ada masanya kami mula menyokongnya.
Kami ketawa dan menangis bersamanya dan ada masanya kami fikir,
"Aku sangat sayang kucing ini."
Namun, kami perlu tetapkan batasan.
Kami perlu biarkan ia hidup sebagai harimau bintang
dan menjadi pemerhati.
Mochima pasti akan mengawan lagi.
Apabila anak-anaknya berusia dua tahun,
musim mengawan sudah tiba.
Ia mahu menarik perhatian Mokhanyo
dan mula meninggalkan baunya di seluruh kawasannya.
Apabila dua harimau bintang mengawan,
hubungannya penuh perasaan.
Ia akan mengawan beratus kali dalam empat atau lima hari.
Biasanya, si betina akan menjadi pihak yang akan menggalakkan kelakuan mengawan.
Ia akan menggoda si jantan...
dan mencurahinya dengan kasih sayang dan perhatian.
Selepas tiga hari mengawan, si jantan penat.
Ia letih lesu.
Si betina masih mahu pastikan
kelakuan mengawan ini akan berjaya.
Ia cuma mahu pastikan Mokhanyo tahu ini anak-anaknya.
Setelah mengawan, Mochima dijangka akan ada keluarga baharu.
Kutjira dan Dakunga membahayakan anak-anaknya yang belum lahir.
Mochima sekarang hanya ada tiga bulan
untuk halau anak-anak itu sebelum keluarga baharu tiba.
Masa berdetik.
Kutjira menunjukkan kemajuan yang hebat
tapi masih belum berjaya membuat serangan pertamanya sendiri.
Dakunga, sebaliknya, masih membuat kesilapan besar.
Ia menimbulkan kerisauan.
Mochima tahu ia perlukan bantuan.
Sebagai ibu yang baik, ia sengaja tunjukkan tempat untuk mencari mangsanya.
Jelas sekali Mochima tahu ada anak babi kutil di dalam lubang ini.
Ia membawa anaknya mendapatkan peluang yang sempurna.
Itu proses yang difikirkan. Itu bukan naluri.
Ia satu kelakuan yang luar biasa untuk disaksikan.
Tapi ia tak sangka ibunya ada di rumah.
Berdepan dengan babi kutil dewasa di dalam lubang hampir mustahil.
Gadingnya yang tajam akan mencederakannya.
Kutjira memerhatikan Dakunga dan Mochima,
belajar daripada kesilapannya.
Berlawan dalam pertarungan yang ia takkan menang.
Kira-kira seminggu kemudian,
Kutjira hanya duduk 25 meter dari lubang babi kutil itu.
Ia menunggu.
Sejam kemudian,
saya nampak ibu babi kutil itu keluar dari lubang.
Selepas itu, saya faham yang ia sudah lama merancang
sejak kami berhenti di sebelah lubang babi kutil ini.
Mengagumkan!
DUA BULAN KEMUDIAN...
Kutjira bukan saja semakin mahir, tapi semakin besar
dan matang dari segi seksual.
Dia mula menanda baunya di seluruh kawasan ibunya.
Ia akan menarik perhatian jantan nomad
dan ia memberi ancaman kepada anak-anak Mochima yang belum lahir.
Mochima tiada pilihan lain selain menghalau Kutjira.
Ia dapat mengesan bau Kutjira dengan sangat cepat
dan terus mengekori jejaknya.
Kutjira kenal ibunya.
Namun, bahasa badannya berbeza. Pendekatannya lebih serius dan fokus.
Apabila pergaduhan berlaku,
anda boleh nampak kekeliruan pada wajah Kutjira.
Ia tak faham keagresifan itu.
Mochima terus menolaknya lebih jauh ke arah pinggir kawasannya.
Apabila Kutjira rasa tiada tempat lain untuk pergi
dan perlu berhenti dan kekalkan kedudukannya,
ia dilihat sebagai satu cabaran.
Itulah penamat hubungan itu.
Ibu dan anak terpaksa ikut haluan masing-masing.
Sukar untuk difahami sebagai manusia.
Perpisahan kita dengan anak kita tak pernah begitu tiba-tiba.
Menyaksikannya dalam hidup harimau bintang adalah dahsyat.
Namun, itulah cara dunia semula jadi berfungsi.
Kutjira dihalau ke tempat yang tak diketahui
dan ia tak dialu-alukan kembali.
Untuk membela anak-anak baharu dengan selamat,
Mochima perlu halau kedua-dua anaknya dari rumah,
tapi Dakunga masih berada di sana.
Daripada berfikir dan menggunakan kemahiran yang ibunya ajar kepadanya,
ia akan menyerang tiba-tiba,
yang bukan cara harimau bintang patut memburu.
Ia gagal sama sekali, berkali-kali.
Dakunga belum bersedia
dan jika ia diusir sekarang, ia takkan selamat.
Pada suatu hari, Dakunga memanjat lubang babi kutil ini.
Saya pernah lihat semua harimau bintang itu
memeriksa lubang babi kutil...
tapi saya tak pernah lihat harimau bintang cuba serang babi kutil terbesar di sana.
Babi bertaring lengkung.
Ia takkan terima kegagalan, jadi ia ikut babi kutil ini
dan cuba lagi...
untuk bunuh seekor babi kutil jantan dewasa.
Ia membuktikan kami semua salah.
Ya, ia saat yang membanggakan.
Pembunuhan babi kutil itu benar-benar mengubah pemikiran Dakunga
dan hal ini memberi kesan kepada ibunya.
Dari segi fizikal, Dakunga mendominasinya dan menjadi satu ancaman,
bukan saja kepadanya tapi kepada anak-anaknya yang belum lahir.
Anda boleh nampak hubungan itu mula renggang.
Setiap kali ia bertemu, keagresifan semakin meningkat.
Akhirnya, Mochima naik marah.
Keakraban dan kebaikan telah hilang.
Ia berpaling meninggalkan kawasan ibunya
dan memutuskan untuk meniti haluan sendiri.
Mochima sudah buat segalanya yang termampu untuk Dakunga.
Ia pergi menerokai dunia dengan peluang terbaik.
Kami perlu lihat ia pergi
dan kami tak tahu sama ada kami akan jumpanya lagi.
Ia saat yang pahit manis.
Tak kira apa yang kami rasa,
ia perlu pergi untuk dapatkan kawasan sendiri
dan suatu hari nanti, bina keluarganya sendiri.
Ada rasa bangga yang ia berjaya sampai ke tahap ini.
Ia telah melalui bahagian tersukar dalam perjalanannya.
Kami tahu ia akan berjaya dalam hidup.
Ia besar dan kuat, dan kami rasa lega mengetahuinya.
Dengan pemergian Dakunga,
pemerhatian dalam kehidupan keluarga harimau bintang yang unik ini berakhir.
Saya tak rasa sesiapa yang menyaksikan perkara ini
tak berubah disebabkan pengalaman yang kami kongsi.
Menghabiskan dua tahun setengah merakam harimau-harimau bintang ini
memberikan saya pandangan berbeza tentang hidup kita.
Ada sesuatu yang suci tentang kehidupannya.
Ia tak berserabut dan tak rumit,
dan saya rasa jika saya boleh jadi lebih seperti itu dalam hidup saya...
pasti bagus.
Beberapa bulan selepas kami berhenti mengekori Mochima,
Noah hubungi saya dan kata dia jumpa Mochima...
terbaring di garisan hutan, mati.
Ironi hanya dapat menyentuhnya apabila ia mati...
amat dahsyat.
Ia antara saat paling sukar yang saya hadapi...
Melihat kucing yang saya kenal dan sayang...
pergi.
Saya tak pasti apa yang berlaku kepadanya.
Namun, haiwan-haiwan ini mempunyai hidup yang cukup pendek.
Hidupnya luar biasa.
Kami bernasib baik dapat menyaksikan sebahagian hidupnya.
Selepas kematian Mochima, dunia kami seolah-olah telah kosong.
Tiada harimau bintang di sekeliling kami.
Sehinggalah Greg telefon dan kata dia jumpa Kutjira.
Dia berada di pinggir kawasan ibunya.
Kru kami sangat teruja kerana ia sudah kembali.
Dia bertenggek di atas dahan sebatang pokok.
Saya nampak impala berdekatan.
Dalam kepala saya,
saya terfikir jika impala itu pergi ke bawah pokok,
ia mungkin akan cuba memburu.
Lama-kelamaan, beberapa impala jantan pergi ke bawah pokok.
Aduhai, kami cuma nampak kepalanya terkeluar.
Ia berjaya.
Kami rasa lega apabila mengetahui legasi Mochima berterusan.
Ia menjadikan pengakhiran cerita ini sebenarnya satu permulaan.
Babak baharu dalam hidup Kutjira di mana ia berkembang
menjadi kucing yang luar biasa.
Terjemahan sari kata oleh Siti Salmi